rejauldu/bengali-wikipedia huggingface dataset:
আলমেরিয়ার আলকাজাবা হলো দক্ষিণ স্পেনের আলমেরিয়ার একটি দুর্গযুক্ত কমপ্লেক্স। আলকাজাবা শব্দটি আরবি শব্দ القَصَبَة বা al-qaṣabah থেকে এসেছে, যা একটি শহরের প্রাচীর ঘেরা দুর্গকে বোঝায়।   ইতিহাস  ৯৫৫ সালে কর্ডোবার খলিফা তৃতীয় আব্দুর রহমান আলমেরিয়াকে মদিনা ("শহর") উপাধি দেন। এসময় শহরের উপরের অংশে অবস্থিত প্রতিরক্ষামূলক দুর্গের নির্মাণ কাজ শুরু হয়। এখানে কেবল দেয়াল এবং টাওয়ারই নয়, বরং চত্বর, ঘর এবং একটি মসজিদও ছিল। এটি স্থানীয় সরকারের আসন ছিল, যা শহর এবং নিকটবর্তী সমুদ্রকে নিয়ন্ত্রণ করত।  খলিফা আল-মনসুরের আমলে এবং আবার আলমেরিয়ার প্রথম স্বাধীন তাইফার রাজা  এর আমলে এই কমপ্লেক্সটির সম্প্রসারণ করা হয়।  এর উদ্দেশ্য ছিল তৎকালীন অঞ্চলের বৃহত্তম শহর পেচিনাকে রক্ষা করা।"La Alcazaba de Almería. La Gran Ciudadela". Turismo Andalucia (in Spanish). January 16, 2012. Archived from the original on June 28, 2015. Retrieved July 11, 2012.  আলকাজাবার প্রত্নতাত্ত্বিক স্থান থেকে প্রাপ্ত বেশিরভাগ জিনিসপত্র আলমেরিয়া জাদুঘরে সংরক্ষিত আছে, তবে কিছু জিনিসপত্র আলহাম্বরা জাদুঘরেও রয়েছে।   বিবরণ  প্রথম সারির দেয়ালগুলি হল প্রথম মুসলিম সামরিক শিবিরের অনুরূপ একটি প্রশস্ত ঘেরা জায়গা, যা অবরোধের ক্ষেত্রে জনগোষ্ঠীর আশ্রয়স্থল হিসেবে ব্যবহৃত হত। এই কাজের জন্য এতে বড় বড় ট্যাঙ্ক দেওয়া হয়েছিল।  প্রথম ঘেরটি দ্বিতীয়টি দ্বারা তথাকথিত মুরো দে লা ভেলা ("পালের প্রাচীর") দ্বারা পৃথক করা হয়েছে। এর নামকরণ করা হয়েছে একটি ঘণ্টা থেকে যা বন্দরে জাহাজের আগমন, বিপদ, আগুন ইত্যাদির মতো ঘটনার ক্ষেত্রে জনগণকে সতর্ক করে। এই প্রাচীরটি স্পেনের রাজা তৃতীয় চার্লস দ্বারা নির্মিত হয়েছিল।  দ্বিতীয় ঘেরে ছিল গভর্নর, তাদের সৈন্য এবং তাদের কর্মচারীদের বাসস্থান। এর মধ্যে মসজিদ, স্নানাগার, ট্যাঙ্ক, তাঁবু ইত্যাদিও অন্তর্ভুক্ত ছিল।  তৃতীয় ঘেরটি হলো সবচেয়ে বহিরাগত এবং কমপ্লেক্সের মধ্যে সবচেয়ে আধুনিক। আলমেরিয়ার খ্রিস্টান পুনর্বিজয়ের পর ক্যাথলিক সম্রাট ক্যাস্টিলের প্রথম ইসাবেলা এবং আরাগনের দ্বিতীয় ফার্দিনান্দ শহরের সবচেয়ে উঁচু স্থানে একটি দুর্গ তৈরি করেছিলেন, যা নতুন বারুদ কামানের প্রতিরোধের জন্য আরও উপযুক্ত ছিল।   সিনেমা  আলকাজাবা কোনান দ্য বারবারিয়ান, ইন্ডিয়ানা জোন্স অ্যান্ড দ্য লাস্ট ক্রুসেড, নেভার সে নেভার অ্যাগেইন, এবং সম্প্রতি ওয়ান্ডার ওম্যান ১৯৮৪, চলচ্চিত্রে ব্যবহৃত হয়েছে, পাশাপাশি সিন্ডিকেটেড টিভি সিরিজ কুইন অফ সোর্ডস -এ এর অভ্যন্তরীণ উঠোন এবং বাগান ব্যবহার করা হয়েছে। ওয়ান্ডার ওম্যান ১৯৮৪ এর প্রযোজনা সংস্থা আলকাজাবা সংরক্ষণ এবং তদন্তের জন্য ১৮,০০০ ইউরো দান করে।  টিভি সিরিজ গেম অফ থ্রোনসের ষষ্ঠ সিজনের শুটিং আন্দালুসিয়া থেকে কাতালোনিয়া পর্যন্ত বিভিন্ন স্থানে করা হয়, যার মধ্যে রয়েছে মুরাল্লা দে জাইরান, এবং আলকাজাবা দুর্গ, যা মার্টেল রাজত্বের রাজ্য ডর্নের রাজধানী।   গ্যালারি    আরও দেখুন    স্পেনে ইসলামের ইতিহাস   তথ্যসূত্র    বহিঃসংযোগ   বিষয়শ্রেণী:CS1 Spanish-language sources (es) বিষয়শ্রেণী:১১শ শতাব্দীতে সম্পন্ন ভবন ও স্থাপনা বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:স্পেনের স্থাপত্য বিষয়শ্রেণী:স্পেনের দর্শনীয় স্থান
Basic usage  {{World topic |name   = {{subst:PAGENAME}} |prefix = <!-- Mandatory --> |suffix =  |image  =  |above  = |noredlinks = <!-- Set to a non-blank value to suppress redlinks --> }}  Prefix is what is added before each country listed. Thus "prefix=Music of" creates "Music of Africa", etc.   Additional parameters  |title  = <!-- Leave blank for default: "{{{prefix}}} the World" --> |group1 = <!-- Leave blank for default: "Countries" -->  Title is the table heading (top). Group1 is the row heading (left).   Overriding the style  |titlestyle = |bodystyle  = |abovestyle = |belowstyle =  |groupstyle =  |liststyle  =  |border = <!--To remove the border: "child"--> |navbar = <!--To remove the navigation bar: "plain"-->   See also
ইখশিদি রাজবংশ ৯৩৫ থেকে ৯৬৯ খ্রিষ্টাব্দ পর্যন্ত মিশর শাসন করে। আব্বাসীয় খলিফা কর্তৃক মুহাম্মদ ইবনে তুগজ আল ইখশিদ নামে একজন তুর্কি দাস সৈনিক গভর্নর নিযুক্ত হয়েছিলেন।C.E. Bosworth, The New Islamic Dynasties, (Columbia University Press, 1996), 62. রাজবংশ আরবি পদবি “ওয়ালি” ব্যবহার করত যার মাধ্যমে আব্বাসীয়দের পক্ষের শাসক নির্দেশ করা হত। ৯৬৯ সালে ফাতেমীয় সেনাবাহিনী ফুসতাত দখল করে নিলে ইখশিদিদের পতন ঘটে।The Fatimid Revolution (861-973) and its aftermath in North Africa, Michael Brett, The Cambridge History of Africa, Vol. 2 ed. J. D. Fage, Roland Anthony Oliver, (Cambridge University Press, 2002), 622.   মিশর ও সিরিয়ায় ইখশিদি বংশীয় ওয়ালি   উপাধি ব্যক্তিগত নাম শাসনকাল আব্বাসীয় খিলাফতের পক্ষে মিশর ও সিরিয়ার স্বাধীন গভর্নরওয়ালি  মুহাম্মদ ইবনে তুগজ আল ইখশিদ   ৯৩৫ - ৯৪৬ ওয়ালি  আবুল কাসিম উনুজুর ইবনে আল ইখশিদ ৯৪৬ - ৯৬১ওয়ালি  আবুল হাসান আলি ইবনে আল ইখশিদ ৯৬১ - ৯৬৬ ওয়ালি  আবুল মিসক কাফুর ৯৬৬ - ৯৬৮ওয়ালি  আবুল ফাওয়ারিস আহমেদ ইবনে আলি আল ইখশিদ তার চাচা আল হাসান ইবনে উবাইদুল্লাহর অভিভাকত্বে  ৯৬৮ - ৯৬৯  ফাতেমীয় সেনাপতি জাওহার আল সিকিলি মিশর জয় করেন। আল হাসান ইবনে উবাইদুল্লাহ ৯৭০ সাল পর্যন্ত সিরিয়ার নিয়ন্ত্রণ ধরে রাখেন।   মুদ্রা  থাম্ব|300px|সর্বো‌চ্চ বিস্তৃতিতে ইখশিদি রাজবংশের অঞ্চল স্বর্ণমুদ্রা সাধারণত ব্যবহার হত। তামার মুদ্রা বিরল ছিল। মিশর (ফুসতাত) ও ফিলিস্তিনে (আল রামলা) দিনার এবং ফিলিস্তিনে দিরহাম তৈরি করা হত। এছাড়া কখনো কখনো তাবারিয়া, দামেস্ক ও হিমসেও মুদ্রা তৈরি হত।   আরও দেখুন   সুন্নি মুসলিম রাজবংশের তালিকা   তথ্যসূত্র    বহিঃসংযোগ   Your Egypt     বিষয়শ্রেণী:সুন্নি মুসলিম রাজবংশ বিষয়শ্রেণী:আব্বাসীয় খিলাফতের ইতিহাস
ইতালীয় রন্ধনশৈলীতে, রাগু (  ) হল একটি মাংস দিয়ে তৈরি সস যা সাধারণত পাস্তার সাথে পরিবেশন করা হয়। অ্যাকাডেমিয়া ইতালিয়ানা ডেলা কুসিনা নামক একটি ইতালীয় গ্যাস্ট্রোনমিক সোসাইটি বেশ কয়েকটি রাগুর রন্ধন শৈলী তাদের তালিকায় নথিভুক্ত করেছে।  রাগুর সাধারণ বৈশিষ্ট্য হল এতে উপাদান হিসাবে মাংসের ব্যবহার। রাগুর সবচেয়ে জনপ্রিয় উদাহরন হল রাগু আলা বোলোগনিজ (বলোগনিজ সস, গরুর কিমা দিয়ে তৈরি)। রাগুর অন্যান্য প্রকারগুলি হল রাগু আলা নাপোলেটানা (নেপোলিটান রাগু, বিভিন্ন ধরণের শুয়োরের মাংস এবং গরুর মাংস দিয়ে তৈরি যার মধ্যে কখনও কখনও সসেজ মেশানো হতে পারে), রাগু আলা বারেস (বারি রাগু, এগুলি স্থানবিশেষে ঘোড়ার মাংস দিয়ে তৈরি), রাগু আলা ভেনেটা (ভেনেটো থেকে প্রস্তুত রাগু, এটি ঐতিহ্যগতভাবে হাঁসের মাংসের রাগু, এতে টোমেটো মেশানো হয়না)।   প্রকার  ইতালীর উত্তর অঞ্চলে সাধারণত কিমা করা মাংস, কাটা মাংস অথবা গরুর মাংসের কিমা ব্যবহার করে রাগু প্রস্তুত হয়। এই সসের বিশেষত্ব হল এই যে, সসটি প্রস্তুত করার সময় এতে মাংসের সাথে কিছু বিশেষ সবজিও মেশানো হয়। এতে ঐতিহ্যগতভাবে তরল টমেটো যোগ করা হয় তবে টমেটো ছাড়াও এই সস প্রস্তুত করার রীতি আছে এবং এই ভিন্ন প্রকার রাগু সসকে বলা হয় বিয়ানকো যার আক্ষরিক অর্থ সাদা রাগু। টমেটো না মেশানোর কারণে এই রাগুর রং সাদা হয়। এই সসে উপাদান হিসাবে বিবিধ মাংস যেমন, গরুর মাংস, মুরগির মাংস, শুয়োরের মাংস, হাঁস অথবা রাজহাঁসের মাংস, ভেড়ার মাংস, মাটন ইত্যাদি ব্যবহার হয়। রাগুতে ঝোল, স্টক (শাকসব্জী অথবা মাছ বা মাংস জলে ফুটিয়ে নেওয়ার পর সেই জলটিতে তাদের নির্যাস মিশ্রিত হয়ে যায়, এবং তাকে বলে স্টক), জল, ওয়াইন, দুধ, ক্রিম বা টমেটোর সংমিশ্রণ থাকে। যদি টমেটো অন্তর্ভুক্ত করা হয় তবে সেগুলির পরিমাণ মাংসের তুলনায় সীমিত থাকে। এই সসের সাথে মাংস যোগ করা হয় বলে কখনো কখনো একে এটি সসের পরিবর্তে মাংসের স্টু হিসাবে বিবেচনা করা হয়।  দক্ষিণ ইতালীয় অঞ্চলে, রাগু প্রায়শই প্রচুর পরিমাণে গরুর মাংস এবং শুয়োরের মাংস এবং কখনও কখনও আঞ্চলিক সসেজ, শাকসবজি এবং টমেটো দিয়ে রান্না করা হয়। রাগুর জনপ্রিয় উদাহরণ হল রাগু আলা নাপোলেটানা (নেপোলিটান রাগু) এবং কার্নে আল রাগু।   তথ্যসূত্র   বিষয়শ্রেণী:টমেটো সস বিষয়শ্রেণী:ইতালীয় সস
ওয়ার্ড নং ৮৯, কলকাতা পৌরসংস্থা  কলকাতা পৌরসংস্থার বরো নং ১০ এর একটি প্রশাসনিক বিভাগ। এটি  ভারতীয় রাজ্য পশ্চিমবঙ্গ এর দক্ষিণ কলকাতার টালিগঞ্জ ( চারু মার্কেট - সুইস পার্ক) এর অংশ নিয়ে গঠিত।   ভূগোল  ৮৯ নং ওয়ার্ডটির সীমানাঃ উত্তরে পূর্ব রেলওয়ে এবং টালিগঞ্জ সার্কুলার রোডের বজবজ শাখা লাইন; পূর্বে ডঃ দেওদার রহমান রোড এবং চারু চন্দ্র প্লেস; দক্ষিণে প্রিন্স আনোয়ার শাহ রোড; এবং পশ্চিমে দেশপ্রাণ শাশমল রোড এবং টালির নালা (আদি গঙ্গা)।  ওয়ার্ডটি  কলকাতা পুলিশের চারু মার্কেট এবং রিজেন্ট পার্ক থানার অধীনে। Kolkata: Detail Maps of 141 Wards with Street Directory, Fourth Impression 2003, Map No. 60, D.P. Publication and Sales Concern, 66 College Street, Kolkata-700 073.  কলকাতা পুলিশের দক্ষিণ বিভাগের সমস্ত  থানার উপর টালিগঞ্জ মহিলা থানার এখতিয়ার রয়েছে, অর্থাৎ পার্ক স্ট্রিট, শেক্সপিয়ার সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।  পাটুলি মহিলা থানার এখতিয়ার  দক্ষিণ শহরতলির বিভাগের  সমস্ত থানা ( নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি) উপর রয়েছে।   নির্বাচন  ওয়ার্ডটি কলকাতা পৌরসংস্থা কাউন্সিল নির্বাচনী এলাকা গঠন করে এবং রাসবিহারী বিধানসভা কেন্দ্র এর একটি অংশ।  নির্বাচনবছর নির্বাচনী এলাকা কাউন্সিলরের নাম দলীয় অধিভুক্তি ২০০৫ ওয়ার্ড নং ৮৯ মমতা মজুমদার সর্বভারতীয় তৃণমূল কংগ্রেস Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ মমতা মজুমদার সর্বভারতীয় তৃণমূল কংগ্রেস  ২০১৫ মমতা মজুমদার সর্বভারতীয় তৃণমূল কংগ্রেস Prabahat Khabar, Hindi newspaper, print edition, 29 April 2015   তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
একজন সঙ্গে ছিল ২০০৭ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন শওকত জামিল। কথাসাহিত্যিক সৈয়দ শামসুল হকের উপন্যাস 'একজন সঙ্গে ছিল' অবলম্বনে একই শিরোনামে নির্মিত হয়েছে ছবিটি। ইমপ্রেস টেলিফিল্মের এই ছবিটি দেশের প্রথম বাংলা ছবি হিসেবে সিঙ্গাপুরের একটি প্রেক্ষাগৃহে মুক্তি পায়। ছবিতে প্রধান দুটি চরিত্রে অভিনয় করেছেন মৌসুমী ও রিয়াজ। এছাড়াও কয়েকটি চরিত্রে অভিনয় করেছেন আসিফ ইকবাল, কাজী হায়াৎ,সিরাজ হায়দার ও নাসিমা খান।   শ্রেষ্ঠাংশে   মৌসুমী - সুমনা  রিয়াজ - মনছুর  আসিফ ইকবাল -  মৌনতা - দুর্দানা  শাহ আলাম কিরণ - মুক্তিযোদ্ধা  কাজী হায়াৎ - গায়ক  সিরাজ হায়দার - ডাক্তার  আন্না -  নাসিমা খান -   সংগীত  একজন সঙ্গে ছিল  ছবির সংগীত পরিচালনা করেন আহমেদ কিসলু।   সম্মাননা   বাচসাস চলচ্চিত্র ও সংস্কৃতি পুরস্কার  একজন সঙ্গে ছিল চলচ্চিত্রটি বাচসাস পুরস্কার ২০০৮-এর মোট তিনটি বিভাগে পুরস্কার লাভ করে।  বিজয়ী: শ্রেষ্ঠ চলচ্চিত্র অভিনেত্রী - মৌসুমী (যৌথভাবে পপি'র সঙ্গে কি যাদু করিলা ছবির জন্য)  বিজয়ী: শ্রেষ্ঠ সংলাপ - মুজতবা সউদ  বিজয়ী: শ্রেষ্ঠ কাহিনীকার - সৈয়দ শামসুল হক   তথ্যসূত্র    বহিঃসংযোগ    - এ  বিষয়শ্রেণী:২০০৭-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী উপন্যাস অবলম্বনে চলচ্চিত্র বিষয়শ্রেণী:ইমপ্রেস টেলিফিল্মের চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
মতিলাল রায় (জন্ম: ৫ জানুয়ারি ১৮৮৩ - মৃত্যু: ১০ এপ্রিল ১৯৫৯) একজন বাঙালি বিপ্লবী। জন্ম বোড়াইচন্ডীতলা, চন্দননগর, হুগলি।  পিতা বিহারীলাল সিংহ রায়। তিনি উত্তরপ্রদেশের চৌহান বংশীয় ছেত্রী রাজপুত ছিলেন।   প্রারম্ভিক জীবন  মতিলাল ফ্রী চার্চ ইনস্টিটিউশনে শিক্ষালাভ করেন। জজ হেল্ডারসনের অফিসে কাজ করতেন। একমাত্র শিশুকন্যার মৃত্যুতে সস্ত্রীক বৈষ্ণবধর্ম মতে দীক্ষা নিয়েছিলেন এবং ১৯০২ সালে সতপন্থাবলম্বী সম্প্রদায় গঠন করে দরিদ্র নারায়ণ সেবায় নিয়োজিত হন। ১৯০৫ সালে বঙ্গভঙ্গ আন্দোলনে যোগ দেন। পরের বছরই সস্ত্রীক ব্রহ্মচর্যে দীক্ষিত হন।   বিপ্লবী আন্দোলনে  মতিলাল রায়ের বাড়ি ছিল অগ্নিযুগের বিপ্লবীদের আশ্রয়স্থল ও তিনি ছিলেন তাদের অন্যতম পরামর্শদাতা। বিপ্লবী শহীদ কানাইলাল দত্ত থেকে শুরু করে রাসবিহারী বসু, শ্রীশচন্দ্র ঘোষ প্রমুখ তার কাছে নিয়মিত আসতেন। ফরাসী অধিকৃত চন্দননগরে ব্রিটিশ পুলিশের বাধা নিষেধ ছিল। সেই সুযোগ কাজে লাগিয়ে বহু বিপ্লবী মতিলালের গৃহে আশ্রয় নিতেন। ঋষি অরবিন্দ ঘোষ ১৯১০ সালে তার কাছে আত্মগোপন করে ছিলেন। এসময় তাকে ভক্তি, কর্ম, মহাযোগে দীক্ষিত করেন মতিলাল। বিশ্বাসঘাতক   নরেন গোঁসাইকে হত্যার জন্যে আগ্নেয়াস্ত্র জোগাড় করে কানাইলালকে পাঠান মতিলাল। বারীন্দ্রকুমার ঘোষের দল ভেঙ্গে গেলেও শ্রীশ ঘোষ, অমর চট্টোপাধ্যায় ও বাবুরাম পরাকরের সাহায্যে বিপ্লবী সংগঠনের কাজ এগিয়ে নিয়ে যান তিনি।   প্রবর্তক সংঘ  মতিলাল রায় ১৯১৪ সালে প্রতিষ্ঠা করেন প্রবর্তক সংঘ যার মুখপত্র ছিল 'প্রবর্তন' পত্রিকা। প্রবর্তক সংঘ হয়ে উঠেছিল সারা ভারতের বিপ্লবীদের আশ্রয়স্থল। বাংলা তথা ভারতের সশস্ত্র বিপ্লবীরা কোনো না কোনো সময় এখানে গোপনে এসেছেন। মহাত্মা গান্ধীর অসহযোগ আন্দোলনের সময় অনেকে প্রবর্তক বিদ্যাপীঠে যোগ দেন। ১৯২৫ সালে মতিলাল সংঘ গুরু পদে বৃত হন। ১৯২৯ সালে তার পত্নী রাধারানী দেবীর মৃত্যু হলে নিজেকে সক্রিয় আন্দোলনের পথ থেকে সরিয়ে সমাজসেবায় মন দেন। জাতীয়তাবাদী ঐতিহ্য ও চেতনা সংবলিত প্রবর্তক সংঘের শাখা অধুনা বাংলাদেশের চট্টগ্রামেও বর্তমান। থাম্ব|মতিলাল রায়ের বাড়ি ও প্রবর্তক সঙ্ঘ thumb|মতিলাল রায়ের মূর্তি   সমাজসেবা  সংঘ ও জাতিকে স্বাবলম্বী করার লক্ষ্যে প্রবর্তক ট্রাস্ট গঠন। এই ট্রাস্টের পরিচালনায় গ্রন্থাগার, পাঠশালা,  বেসিক স্কুল, ছাত্র ছাত্রী আবাস, বৃদ্ধাশ্রম, মহিলা সদন, প্রকাশনা সংস্থা, সমবায়, ছাপাখানা-সংক্রান্ত ব্যবসা প্রতিষ্ঠান, জুট মিল ইত্যাদি স্থাপিত হয়। সংঘের মুখপত্র প্রবর্তক পত্রিকা সম্পাদনা করতেন অপর এক প্রবীন বিপ্লবী মণীন্দ্রনাথ নায়েক। থাম্ব|প্রবর্তক সংঘ গ্রন্থাগারthumb|মতিলাল   মৃত্যু  বিপ্লবী ও সমাজসেবক মতিলাল রায় ১০ এপ্রিল,  ১৯৫৯ সালে মারা যান।   তথ্যসূত্র   বিষয়শ্রেণী:১৯৫৯-এ মৃত্যু বিষয়শ্রেণী:১৮৮৩-এ জন্ম বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:বাঙালি হিন্দু বিষয়শ্রেণী:বাঙালি সমাজসেবক বিষয়শ্রেণী:হুগলি জেলার ব্যক্তি বিষয়শ্রেণী:হিন্দু সংস্কারক বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:ব্রিটিশ শাসনামলে বাংলার বিপ্লবী বিষয়শ্রেণী:২০শ শতাব্দীর হিন্দু ধর্মগুরু
ঘিওর বাংলাদেশের মানিকগঞ্জ জেলার অন্তর্গত একটি উপজেলা।   অবস্থান ও আয়তন  এই উপজেলার উত্তরে দৌলতপুর উপজেলা, দক্ষিণে শিবালয় উপজেলা ও হরিরামপুর উপজেলা, পূর্বে মানিকগঞ্জ সদর উপজেলা ও সাটুরিয়া উপজেলা, পশ্চিমে শিবালয় উপজেলা ও দৌলতপুর উপজেলা।   প্রশাসনিক এলাকা  এই উপজেলার ৭টি ইউনিয়ন হচ্ছে -  ঘিওর ইউনিয়ন নালী ইউনিয়ন পয়লা ইউনিয়ন বড়টিয়া ইউনিয়ন বানিয়াজুড়ী ইউনিয়ন বালিয়াখোড়া ইউনিয়ন সিংজুড়ী ইউনিয়ন   শিক্ষা   ১) ঘিওর সরকারি কলেজ।  ঘিওর, মানিকগঞ্জ।  ২) তেরশ্রী ডিগ্রী কলেজ।  ঘিওর, মানিকগঞ্জ।  ৩) ঘিওর কামিল মাদ্রাসা।  ঘিওর, মানিকগঞ্জ।  ৪) ডা: আব্দুর রহিম খান মহিলা কলেজ।  পূর্বপাড়া ঘিওর, মানিকগঞ্জ।  ৫)এম এ রাশেদ টেকনিক্যাল কলেজ। চরমাইজখাড়া, ঘিওর, মানিকগঞ্জ।  ৬) বানিয়াজুরী ইউনিয়ন স্কুল অ্যান্ড কলেজ।  ঘিওর দুর্গা নারায়ণ পাইলট উচ্চ বিদ্যালয়। ঘিওর, মানিকগঞ্জ।   আরও দেখুন   মানিকগঞ্জ জেলা;  ঢাকা বিভাগ;  বাংলাদেশের উপজেলা।  তথ্যসূত্র  বহিঃসংযোগ    বিষয়শ্রেণী:মানিকগঞ্জ জেলার উপজেলা বিষয়শ্রেণী:ঘিওর উপজেলা
রাজারহাট পাইলট উচ্চ বিদ্যালয় কুড়িগ্রাম জেলার রাজারহাট উপজেলার কেন্দ্রে অবস্থিত একটি ঐতিহ্যবাহী ও স্বনামধন্য শিক্ষা প্রতিষ্ঠান।  ইতিহাস প্রতিষ্ঠানটি ১৯৪৯ইং সালে বিদ্যালয়টি প্রতিষ্ঠিত হয়।  অবস্থান বিদ্যালয়টি উপজেলা সদর এর প্রাণ কেন্দ্রে রাজারহাট-উলিপুর জেলা-বোর্ড সড়ক সংলগ্ন পশ্চিম দিকে অবস্থিত। এর উত্তরে মীর ইসমাইল হোসেন ডিগ্রি কলেজ ও দক্ষিণে চাকির পশার তালুক প্রাথমিক বিদ্যালয়,মুক্তিযোদ্ধা সংসদ রাজারহাট অবস্থিত।  অবকাঠামো বিদ্যালয়ের পূর্ব দিকে ৮ কক্ষ বিশিষ্ট ১টি দ্বিতল ভবন,উত্তর দিকে ৩ কক্ষ বিশিষ্ট অফিস ভবন এবং ৮ কক্ষ বিশিষ্ট টিন শেড ভবন আছে। এছাড়া ১টি সাধারণ কক্ষ,১টি পাঠাগার কক্ষ,মহিলা শিক্ষিকাদের সাধারণ কক্ষ ১টি,ক্রীড়া ও স্কাউট কক্ষ ১টি ও ১টি পরীক্ষাগার আছে। ২টি প্রোজেক্টর, ১১টি ডেক্সটপ,৪টি ল্যাপটপ ও ৩টি প্রিন্টার সহ একটি সুসজ্জিত কম্পিউটার ল্যাব আছে। বিদ্যালয়ের সামনে ১টি সুবিশাল খেলার মাঠ আছে।  প্রতিষ্ঠা  বিদ্যালয়টি ১৯৪৯ খ্রীঃ ২রা জানুয়ারী প্রতিষ্ঠিত হয়। এর প্রধান উদ্যোক্তা ছিলেন মরহুম আহমদ হোসেন মণ্ডল ও মরহুম মোহন মিয়া। জমি দান করেন মরহুম আনেছ উদ্দিন পণ্ডিত ও আলহাজ্ব হোসেন আলী (বাবুহাজী)। এলাকার অন্যান্য স্থানীয় শিক্ষানুরাগী গণ্যমান্য ব্যক্তিবর্গের অক্লান্ত পরিশ্রম ও সহযোগিতায় এটি প্রতিষ্ঠা লাভ করে। শিক্ষক ও কর্মকর্তাবৃন্দ  প্রতিষ্ঠা লগ্নথেকে যারা সুদক্ষভাবে প্রধান শিক্ষকের দায়িত্ব পালন করেছেন- তারা হলেন স্বগীয় বাবু যতীন্দ্র মোহন সরকার(প্রতিষ্ঠাতা প্রধান শিক্ষক), মরহুম আব্দুল বাতেন, মরহুম আব্দুল্লাহ সরওয়ারর্দী(সাবেক গণ-পরিষদ সদস্য), জনাব আব্দুল কাদের মিয়া(ভারপ্রাপ্ত), বাবু উপেন্দ্রনাথ সরকার(ভারপ্রাপ্ত), মরহুম আকবর আলী সরকার(ভারপ্রাপ্ত), বাবু পরেশ চন্দ্র সরকার(ভারপ্রাপ্ত), জনাব আব্দুস ছালাম চাষি(ভারপ্রাপ্ত),জনাব মোহাম্মদ আবুল কালাম আজাদ(ভারপ্রাপ্ত), জনাব আব্দুল বাতেন সরকার(ভারপ্রাপ্ত)।  বর্তমান প্রধান শিক্ষকের দায়িত্ব পালন করেছেন জনাব আশরাফুল ইসলাম। বিদ্যালয়ে বর্তমান কর্মরত ১৮ জন শিক্ষক,২ জন অফিস সহকারী, ৫জন ৪র্থ শ্রেণীর কর্মচারীর অক্লান্ত পরিশ্রম, অভিজ্ঞ শিক্ষক মন্ডলী দক্ষতা ও মেধা দিয়ে বিদ্যালয়ের শিক্ষার গুণগত মান বৃদ্ধি ও ঐতিহ্য রক্ষায় আপ্রাণ প্রচেষ্টা চালিয়ে যাচ্ছেন।  শিক্ষাব্যাবস্থা বর্তমানে ৬ষ্ঠ হতে ১০ম শ্রেণী পর্যন্ত বিজ্ঞান, কলা ও বাণিজ্য এই তিন বিভাগে প্রায় ১১০০ শিক্ষার্থী অধ্যয়ন করছে।  ফলাফল প্রতি বছর জেএসসি ও এস এস সি পরীক্ষায় উপজেলার মধ্যে সর্ব শ্রেষ্ঠ বিদ্যালয় হবার গৌরব অর্জন করে। প্রতি বছর  এর শিক্ষার্থীরা এস এস সি পরীক্ষায় মেধা বৃত্তি সহ দেশ বিদেশের বিভিন্ন বিশ্ববিদালয়ে অধ্যয়ন করছে । এর অনেক প্রাক্তন শিক্ষার্থীরা দেশ বিদেশের বিভিন্ন উচ্চ পদে আসীন।  সম্পর্কযুক্ত পাতা রাজারহাট উপজেলা চান্দামারী মসজিদ কুড়িগ্রাম জেলা রাউফুন বসুনীয়া  তথ্যসূত্র  বিষয়শ্রেণী:কুড়িগ্রাম জেলার বিদ্যালয়
সুলতান ফাতিহ মুহাম্মাদ মসজিদ বা রোজাফার সেন্ট স্টিফেন'স ক্যাথেড্রাল শকোডার (; ), যেটি সুলতান ফাতিহ মাহমুদ মসজিদ () নামে অধিক পরিচিত, হলো আলবেনিয়ার শকোডার শহরের কাছে রোজাফা দুর্গে অবস্থিত ১৩ শতকের একটি ভবন।   ইতিহাস   এটি প্রথম ক্যাথিড্রাল হিসেবে ১৩ শতাব্দীতে রোজাফা দুর্গে নির্মিত হয়েছিল এবং  ১৪শ ও ১৫শ শতাব্দীতে ভেনিসের দখলে থাকাকালীন ক্যাথিড্রালটি ধীরে ধীরে বড় করা হয়েছিল। ১৩১৯ সালের শুরুতে শকোডারের ডন আন্দ্রেয়া গায়কদলকে উৎসর্গকৃত গির্জার এলাকা সংস্কার কাজে সহযোগিতা করার জন্য রাগুসা থেকে ছুতোরদের নিয়ে আসেন এবং ১৪০৩ সালে শকোডার অঞ্চলের তৎকালীন ক্যাপ্টেন জেনারেলের পক্ষ থেকে আরেকটি সংস্কার কাজের কথা উল্লেখ করা হয়েছে, যিনি গির্জার ছাদের কভারেজের জন্য রাগুসা থেকে ৫০০০ টাইলস নিয়ে এসেছিলেন।  এর নির্মাণের টাইপোলজি বর্তমান মন্টিনিগ্রোর র্যাটাক অ্যাবেতে ব্যবহৃত টাইপোলজির অনুরূপ, যা এর পরে নির্মিত হয়েছিল এবং সেইসাথে সাসের একটি চার্চের সাথে তা মেলে। এটিতে ছাদ দ্বারা আচ্ছাদিত একটি সেলা ছিল, সেইসাথে একটি বেদী ক্রস করা আলাদা ভল্ট ছিল এবং বেদীতে গির্জার একমাত্র জানালা ছিল।  গির্জার কাছাকাছি বিশপের বাড়ি ছিল, যা ১৫২১ সাল থেকে নথিভুক্ত করা হয়েছে, তবে ১৪৭৮-১৪৭৯ সালে স্কোদ্রা অবরোধের পর বিশপকে আর দুর্গে থাকার অনুমতি দেওয়া হয়নি এবং ১৬৮৫ সালে উসমানীয়রা গির্জাটিকে একটি মসজিদে রূপান্তরিত করেন এবং তখন থেকে এটি সুলতান ফাতিহ মুহাম্মাদ মসজিদ () পরিচিত হয়। প্রাক্তন ক্যাথিড্রালের দক্ষিণ দিকে একটি মিনার নির্মিত হয়েছিল এবং বেদীর একটি কুলুঙ্গির মধ্যে একটি মিহরাব নির্মিত হয়েছিল।  গির্জার কাছাকাছি, ১৯৫১ সাল পর্যন্ত, দ্য ইন অফ নোকা নামে একটি সরাই ছিল (), যা বিশপের বাড়ির ভিত্তির উপর নির্মিত বলে মনে হয়।  ১৯৩৯ সালে ইতালীয় যাজক এবং অ্যালবানোলজিস্ট জেফ ভ্যালেন্টিনি গির্জার পুনরুদ্ধার কাজ সম্পাদনের উপায়গুলির পরামর্শ দেন। মসজিদটিকে এর মূলে রূপান্তর করার একটি পরিকল্পিত প্রচেষ্টা, আংশিক মার্কিন পৃষ্ঠপোষকতা সহ একটি গির্জা শকোডারের মুসলিম সম্প্রদায় পছন্দ করেনি এবং মার্কিন যুক্তরাষ্ট্রের রাষ্ট্রদূত, মিসেস মার্সি রিস, পুনরায় করার প্রতিশ্রুতি দিয়েছিলেন। প্রকল্পের তহবিল মূল্যায়ন.  এই গির্জা-মসজিদের ধ্বংসাবশেষে একটি ডিক্কা, একটি মিহরাব এবং একটি বড় মিনারের ধ্বংসাবশেষ রয়েছে। ফাতিহ সুলতান মেহমেত মসজিদটি স্কোদরের মধ্যযুগের কয়েকটি ভবনের মধ্যে একটি এবং একমাত্র মসজিদ যেটি এনভার হোক্সার একনায়কত্বের সময় স্কোদ্রায় আংশিকভাবে টিকে ছিল, যিনি স্কোদরের 36টি মসজিদ ধ্বংস করেছিলেন।   আরো দেখুন   আলবেনীয় মসজিদ  আলবেনিয়ায় ইসলাম  আলবেনিয়ার মুসলমান সম্প্রদায়   তথ্যসূত্র    সূত্র           বিষয়শ্রেণী:আলবেনিয়ার মসজিদ বিষয়শ্রেণী:মসজিদে রূপান্তরিত ধর্মীয় ভবন ও স্থাপনা
পুসাকোট ছিউডি পশ্চিম-মধ্য নেপালের ভেরী অঞ্চলের দৈলেখ জেলার দুল্লু পৌরসভার একটি গ্রাম ও বাজারকেন্দ্র। ১৮ মে ২০১৪ সালে দুল্লু পৌরসভার সাথে যুক্ত করার আগ পর্যন্ত এটি একটি গ্রাম উন্নয়ন সমিতি ছিল। ১৯৯১ সালে নেপালের জনশুমারি অনুসারে এর জনসংখ্যা ছিল ৩৪১৫ জন এবং খানার সংখ্যা ছিল ৬৮৩ টি।   তথ্যসূত্র   বিষয়শ্রেণী:২০১৭ সালে গঠিত নেপালের পৌরসভা বিষয়শ্রেণী:কর্ণালী প্রদেশের গ্রামীণ পৌরসভা বিষয়শ্রেণী:নেপালের দৈলেখ জেলার জনপদসমূহ বিষয়শ্রেণী:নেপালের দৈলেখ জেলার ভৌগোলিক অসম্পূর্ণ বিষয়শ্রেণী:উইকিউপাত্তে স্থানাঙ্ক আছে
ভিটিকান্দি বাংলাদেশের কুমিল্লা জেলার অন্তর্গত তিতাস উপজেলার একটি ইউনিয়ন।   আয়তন    জনসংখ্যা    ইতিহাস    অবস্থান ও সীমানা  তিতাস উপজেলার দক্ষিণ-পূর্বাংশে ভিটিকান্দি ইউনিয়নের অবস্থান। এ ইউনিয়নের উত্তরে কলাকান্দি ইউনিয়ন, পশ্চিমে বলরামপুর ইউনিয়ন ও নারান্দিয়া ইউনিয়ন, দক্ষিণে দাউদকান্দি উপজেলার ইলিয়টগঞ্জ উত্তর ইউনিয়ন এবং পূর্বে মুরাদনগর উপজেলার পাহাড়পুর ইউনিয়ন ও ছালিয়াকান্দি ইউনিয়ন অবস্থিত।   প্রশাসনিক কাঠামো  ভিটিকান্দি ইউনিয়ন তিতাস উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম তিতাস থানার আওতাধীন। এটি জাতীয় সংসদের ২৫০নং নির্বাচনী এলাকা কুমিল্লা-২ এর অংশ।   শিক্ষা ব্যবস্থা    শিক্ষা প্রতিষ্ঠান  == জুনাব আলী উচ্চ বিদ্যালয় একমাত্র মাধ্যমিক বিদ্যালয় এবং কলেজ   যোগাযোগ ব্যবস্থা    খাল ও নদী    হাট-বাজার   দুলারামপুর বাজার    দর্শনীয় স্থান    জনপ্রতিনিধি    আরও দেখুন   তিতাস উপজেলা  তিতাস থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:তিতাস উপজেলার ইউনিয়ন
আরোন () ভারতের মধ্য প্রদেশ রাজ্যের গুনা জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫০৫ মিটার (১৬৫৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে আরোন শহরের জনসংখ্যা হল ২১,২৩০ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫১%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে আরোন এর সাক্ষরতার হার কম।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর বিষয়শ্রেণী:ভারতের পৌর এলাকা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। উল্লেখযোগ্যতা প্রমাণের জন্য যথেষ্ট তথ্য ও তথ্যসূত্র নেই। দ্রুত অপসারণযোগ্য নিবন্ধ রিয়াজ (আলাপ) ০৫:৫২, ২৪ মার্চ ২০২২ (ইউটিসি) দারুল মাহমুদ তাহফিজুল কুরআন মাদ্রাসা সিলেট   – (অপসারণের প্রস্তাবনা দেখুনলগ দেখুন) () এ প্রতিষ্ঠানটি সবে মাত্র প্রতিষ্ঠিত।  শিক্ষক সংখ্যা ৫ জন। এ রকম হাফেজী মাদরাসা বাংলাদেশে  লক্ষ লক্ষ আছে।  তদুপরি এটা উইকিপিডিয়ার মানদণ্ডে পড়ে না। এ জন্য অপসারণ করার প্রস্তাব।  মো. মাহমুদুল আলম (আলাপ) ০৩:৩৪, ২৪ মার্চ ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ইয়ারেদ বেহে বেলায় ( ; জন্ম ২২ জানুয়ারী ১৯৯৫) একজন ইথিওপীয় পেশাদার ফুটবলার যিনি ইথিওপিয়ান প্রিমিয়ার লিগ ক্লাব বাহির দার কেনেমা এবং ইথিওপিয়া জাতীয় দলের হয়ে রক্ষণভাগের খেলোয়াড় হিসাবে খেলেন।    তথ্যসূত্র   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইথিওপীয় পুরুষ ফুটবলার বিষয়শ্রেণী:ইথিওপীয় পুরুষ আন্তর্জাতিক ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:ফুটবল সেন্ট্রাল ডিফেন্ডার